Segell PRO INFÀNCIA 


El crit dels infants a les mares de Catalunya 

• l. er Deixeu-me dormir tot sol al meu llitet i 
deixeu sempre un xic oberta la finestra, perquè 
necessito respirar aire pur. 

• 2. on Si m’estimeu, mare, crieu-me vós ma¬ 
teixa, tal com la naturalesa i la ciència aconsellen, 
almenys fins que tingui nou mesos. 

• 3. er Doneu-me l’aliment a hores fixes; dei¬ 
xeu-me dormir tant com jo vulgui; no poseu agulles 
a la roba, que em punxarien, i us prometo que no 
ploraré. 

• 4. rt Si no podeu criar-me al pit, no us des¬ 
cuideu mai de bullir la llet abans de donar-me-la i 
recordeu-vos de netejar bé i d’escaldar el biberon 
cada vegada que el feu servir; molts nens com jo 
s’han mort per haver-los donat un biberon mal 
rentat o amb llet aprofitada de l’anterior. 

• 5. e No em dongueu mai cap aliment artifi¬ 
cial, ni menys cap medicament o purgant, si no ho 

ha manat el metge; no deixeu que em donguin miquetes del que mengen les persones grans, 
perquè tinc por que, si ho fèieu, estaria malaltet. 

• 6. e Poseu-me sempre robes amples i flonges, que no m’apretin; m’agrada molt poder 

bellugar braços i cames, perquè això m’ajuda a fer-me fort. 



• 7. e No us descuideu de banyar-me cada dia i deixeu-me bellugar tant com vulgui dins 
de l’aigua; m’agrada tant! m’és tan bo! 

• 8. e Deixeu-me estar i dormir a l’aire lliure com més temps millor; vigileu que les mos¬ 
ques no em toquin, són bèsties que em fan fàstic, perquè són molt brutes i sé que encomanen 
mals greus. 


• 9. e No deixeu que em toquin ni que em rebreguin, i menys que em petonegin les per¬ 
sones grans; són coses que no m’agraden gens i que 
em poden encomanar malalties. 

• 10. e Deixeu-me jugar sempre amb nens i nenes 
de la meva edat; quan sigui més grandet, expliqueu- 
me vós mateixa com neixen els infants; no espereu 
que m’ho expliquin en forma grollera nens o persones 
dolentes que, sens dubte, trobaré al voltant meu. 


El SEGELL PRO INFANCIA publicarà pròximament una Revista per tal de mantenir el constant contacte amb tots 
els seus amics i col·laboradors i ajudar-los en la tasca de difusió de les normes d’higiene infantil. 

- LLEGIU-LA I FEU-LA LLEGIR ======= 




ELS INFANTS QUE PER NO 
HAVER-LOS CRIAT 
BÉ SÓN FEBLES I MA¬ 
LALTISSOS SERAN 
ELS TUBERCULOSOS 
DEL PER VINDRÉ 



1 

SEGELL PRO INE4NC1K 




















